Taɣlamt tis semmus truḥ seg Lezzayer tamaneɣt ɣer sidi Belɛebbas.Iswan yellan deffir n teɣlamt tadelsant iddumen kraḍ n wussan deg Sidi Belɛebbas,nufa yiwen n leqdic adelsan s wazzal-is gar tefsarin akked tuffɣiwin ɣer yal tamnaḍt ama d iɣerbazen, imukkan icudden ɣer umezruy. Lwali n sidi belɛebbas deg wayen id-yenna deg userḥeb-nneɣ deg teldayt tunsibt n leqdicat yellan deg temkarḍa n waɣir: “imi tamaziɣt s wudem-is aɣelnaw mačči d awal kan, maca d tidet ilaq ad ibin waya deg unnar, imi taneɣlaft usegmi tceggeɛ isuḍaf ɣer waṭas n tenmehliwin tmurt tenna-asen deg-s ilaq ad sfugglen yennayer deg yiɣerbazen. Am wakken ad ilint tefsarin ɣef wansayen deg kra n yiɣerbazen. Ma yella d aneɣlaf n yidles iceggaɛ-d tafferrawt n yisuḍaf ɣer akk tinmehliwin n yidles i yellan deg tmurt iwakken ad sfugglen aseggas amaynut n yimaziɣen, ula d nekkni s yimḍebren n waɣir numen s waya nerra-d i tiɣri ahat akken ilaq lḥal. Deffir n usfuggel-a ahat ad ssiwḍen ad neẓẓu amezruy n yennayer deg yilmeẓyen-nneɣ” .Yal aɣref deg umaḍal yesɛa laɛwayed d wansayen i t-yeǧǧan ad yili yemxalaf ɣef wiyaḍ. Llan aṭas n leɛwayed cudden ɣer tidyanin timazrayin tidyanin-a ḍrant deg tallit taqburt, asfuggel n tedyanin-a yettuɣal-d deg yal azemz n yal aseggas imi yeqqen ɣer tgemmi i ibennun tumast n yal agdud anda i d-yettban 77